open-index/open-wikipedia-markdown huggingface dataset:
კრავარჟე

**კრავარჟე** () — ქალაქი ჩეხეთის რესპუბლიკის მორავია-სილეზიის მხარეში. ის ოპავის რაიონში მდებარეობს. ქალაქი 3 მუნიციპალური ერთეულისგან შედგება, კრავარჟეს გარდა მის მუნიციპალიტეტში ერთიანდება დვორჟისკო და კოუტი.

## გეოგრაფია
კრავარჟე რაიონულ ცენტრ ოპავიდან აღმოსავლეთით 6 კილომეტრში მდებარეობს. ის ქალაქ ოსტრავიდან 20 კილომეტრითაა დაცილებული. კრავარჟე მდინარე ოპავის მარცხენა ნაპირზეა გაშენებული. კრავარჟეში ნოტიო კონტინენტური კლიმატია, იცის ცივი ზამთარი და თბილი ზაფხული.`

## ისტორია
კრავარჟე ისტორიულ წყაროებში პირველად 1224 წელს არის მოხსენიებული. 1224 წლიდან 1263 წლამდე აქაურ მამულებს ბენეშოველი დიდგვაროვნები ფლობდნენ. მოგვიანებით ამ დიდგვაროვანთა ოჯახს კრავარჟელი დიდგვაროვნები დაერქვა. XIII საუკუნიდან XV საუკუნემდე ეს ერთ-ერთი უმდიდრესი თავადთა ოჯახი იყო მთელს მორავიაში. XIII საუკუნის მეორე ნახევარში კრავარჟელმა დიდგვაროვნებმა აქ ციხესიმაგრე ააგეს. ამ ოჯახის ბოლო წარმომადგენელ პეტრ სტრაჟნიცკის ქალაქის გაყიდვა 1420 წელს მოუწია.
მინი|წმინდა ბართლომეს ეკლესია 
მინი|კრავარჟეს მერია
კრავარჟეს მორიგი მნიშვნელოვანი მფლობელი პოლონელი ეზოთერიკოსი, მედიკოსი და ალქიმიკოსი მიხალ სენძივოი იყო, მან კრავარჟეს მამულები ოცდაათწლიანი ომის დროს მიიღო. 

1920 წელს სილეზიაში მდებარე ჰლუჩინის ისტორიული რეგიონი კრავარჟეს ჩათვლით ჩეხოსლოვაკიის ნაწილი გახდა. 1938 წელს ქალაქი ნაცისტურმა გერმანიამ დაიპყრო და მას 1945 წლამდე ფლობდა.

მეორე ღირსშესანიშნაობა კრავარჟეს წმინდა ბართლომეს ეკლესიაა. ეკლესიის ყველაზე ძველი ნაწილი XVI საუკუნის დასაწყისში აგებული რენესანსის სტილის სამრეკლოა. თავად ეკლესიის შენობა 1896 წელს აშენდა. ეკლესიის მახლობლად დგას წმინდა იან ნეპომუკელის ბაროკოს სტილის ქვიშაქვის ქანდაკება, რომელიც 1730 წელს დადგეს.

## ცნობილი ადამიანები
*პაველ კრავარჟი (1391–1433) — ჰუსიტი ექიმი, რომელიც ერესისთვის კოცონზე დაწვეს ერეტიკოსობისთვის
*მიხაელ სენდივოგიუსი (1566–1636) — პოლონელი ალქიმიკოსი, ფილოსოფოსი და ექიმი
*კარლ ალბერტ შერნერი (1825–1889) —  ფილოსოფოსი და ფსიქოლოგი
*ივო ჟიდეკი (1926–2003) — ოპერის მომღერალი
*იოსეფ იარაბი (1937–2023) — აკადემიკოსი და პოლიტიკოსი
*ევჟენ ჰადამჩიკი (1939–1984) — ფეხბურთელი და მწვრთნელი
*ალოის ჰადამჩიკი (დაბ. 1952 წელს) — ჰოკეის მწვრთნელი

## დაძმობილებული ქალაქები
* ლისკოვა, სლოვაკეთი
* ლუბლინიეცი, პოლონეთი
* ვოჟნიკის გმინა, პოლონეთი

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
სენ-ჟორჟის ოლქი

**სენ-ჟორჟის ოლქი** () — ოლქი საფრანგეთის ზღვისიქითა დეპარტამენტ საფრანგეთის გვიანაში. ოლქი შედგება ოთხი კომუნისაგან და შეიქმნა 2022 წლის ოქტომბერში კაიენის ოლქის ნაწილისგან. ოლქის მოსახლეობა 2021 წლის მდგომარეობით შეადგენს 8557 ადამიანს, ხოლო ფართობი — 25 560 კმ²-ს.

## ოლქის კომუნები 
## სქოლიო
კატეგორია:საფრანგეთის გვიანის ოლქები
კაიენას ოლქი

**კაიენას ოლქი** () — ოლქი საფრანგეთის ზღვისიქითა დეპარტამენტ საფრანგეთის გვიანაში. ოლქი შედგება 10 კომუნისაგან. მოსახლეობის რაოდენობა 2021 წელს შეადგენდა 180 493 ადამიანს, ფართობი — 17 029 კმ². ფართობის მიხედვით ეს ყველაზე უფრო პატარა ოლქია საფრანგეთის გვიანის სამი ოლქიდან, მაგრამ იგი ყველაზე უფრო მჭიდროდ დასახლებულია.

## ოლქის კომუნები 
## ისტორია 
კაიენას ოლქი, რომელიც მოიცავს საფრანგეთის გვიანის სანაპირო ზოლს, შეიქმნა 1947 წელს. 1969 წელს ინინის ოლქი, რომელიც მოიცავდა საფრანგეთის გვიანის შიდა ტერიტორიას, გაუქმდა და საფრანგეთის გვიანის ტერიტორია გაიყო კაიენას ოლქსა და ახალ სენ-ლორან-დიუ-მარონის ოლქს შორის.

2015 წლამდე საფრანგეთის გვიანის ოლქები დაყოფილი იყო კანტონებად. 2015 წლის იანვრის მდგომარეობით კაიენის ოლქში იყო 16 კანტონი.

2022 წლის 26 ოქტომბრის სამთავრობო დადგენილებით ოთხი კომუნა სენ-ჟორჟი, კამოპი, უანარი და რეჟინა გამოეყო კაიენას ოლქს და შეიქმნა ახალი სენ-ჟორჟის ოლქი.

## სქოლიო
კატეგორია:საფრანგეთის გვიანის ოლქები
ქვესაშუალო წონითი კატეგორია (შერეული საბრძოლო ხელოვნება)

შერეულ საბრძოლო ხელოვნებაში ქვესაშუალო წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) ქვესაშუალო წონითი დივიზიონი 71 - 77 კილოგრამამდე (156 - 170 ფუნტი) მებრძლებს აერთიანებს. 
* აზიური ONE Championship-ის ქვესაშუალო წონით კატეგორიაში კი  77.1 - 83.9 კილოგრამამდე (170 - 185 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით ქვესაშუალო წონითი კატეგორიის ზედა ლიმიტი 77 კილოგრამია (170 ფუნტი).

## სქოლიო
ვიტკოვი

**ვიტკოვი** () — ქალაქი ჩეხეთის რესპუბლიკის მორავია-სილეზიის მხარეში. ის ოპავის რაიონში მდებარეობს. ქალაქი 8 მუნიციპალური ერთეულისგან შედგება. ვიტკოვის გარდა მის შემადგენლობაშია იელენიცე, კლოკოჩოვი, ლჰოტკა, ნოვე-ტეხანოვიცე, პოდჰრადი, პროსტრჟედნი-დვური და ზალუჟნე.

## გეოგრაფია
ვიტკოვი რაიონულ ცენტრ ოპავიდან სამხრეთ-დასავლეთით დაახლოებით 20 კილომეტრში მდებარეობს. ქალაქი ნიზკი-იესენიკის ქედის ფერდობებზეა გაშენებული. ჰორკას გორა ყველაზე მაღალი წერტილია ქალაქის მუნიციპალურ ტერიტორიაზე, მისი სიმაღლე 603 მეტრია ზღვის დონიდან. ვიტკოვის ჩრდილოეთ საზღვარს ქმნის მდინარე მორავიცე.

## ისტორია
მინი|მარცხნივ|ღვთისმშობლის მიძინების ეკლესია 
მინი|წმინდა მარკოზის ძეგლი
ვიტკოვი ისტორიულ წყაროებში პირველად 1301 წელსაა ნახსენები.  XIII საუკუნის მეორე ნახევარში კრავარჟელმა დიდგვაროვანმა ვიტეკმა აქ ვიკშტეინის ციხე დააარსა. მომდევნო საუკუნეების მანძილზე ქალაქმა რამდენიმე მფლობელი გამოიცვალა.

1713–1714 წლებში ვიტკოვის მამულის მაშინდელმა მფლობელმა, ულშიცელმა ვიპლარმა ბაროკოს სტილის სასახლე ააშენა. ვიკშტეინის ციხესიმაგრე (დღეს ვიტკოვის მუნიციპალური ტერიტორიის გარეთ) 1776 წელს მიატოვეს და დღეს ნანგრევებია შემორჩენილი.

საუკუნეების განმავლობაში ვიტკოვის მოსახლეობა ძირითადად სელის ქსოვილების წარმოებით და სოფლის მეურნეობით ირჩენდა თავს. XIX საუკუნის მეორე ნახევარში, ინდუსტრიული რევოლუციის დროს რამდენიმე ქსოვილების ფაბრიკა დაარსდა. აქ ხელთათმანები, ტანსაცმლის ბაფთები და აბრეშუმის ნაწარმი მზადდებოდა.

1918 წელს ვიტკოვი ახლადშექმნილი ჩეხოსლოვაკიის რესპუბლიკის ნაწილი გახდა. 1938 წელს ქალაქი ნაცისტურმა გერმანიამ დაიპყრო. მეორე მსოფლიო ომის დასრულების შემდეგ გამოცემული პრეზიდენტ ბენეშის ბრძანებულებების თანახმად, გერმანულენოვანი მოსახლეობა რეგიონიდან განდევნეს.

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
იური ბარბაქაძე

**იური ბარბაქაძე** (დ. 10 ნოემბერი, 1935, ზესტაფონი, საქართველო) — ქართველი ინჟინერი.

## ბიოგრაფია 
1959 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. სხვადასხვა დროს მუშაობდა საქართველოს მშენებლობის სამინისტროს N8 სამშენებლო ტრესტის სამშენებლო სამმართველო „ზესტაფონმშენში“, ქუთაისის სამშენებლო-სამონტაჟო სამმართველო „ფოლადკონსტრუქციის“ ზესტაფონის უბნის უფროსად, რუსთავის სამშენებლო-სამონტაჟო სამმართველო „ფოლადკონსტრუქციის“ უფროსად. წლების მანძილზე იყო სს„ფოლადკონსტრუქციის“ გენერალური დირექტორი. უშუალოდ ხელმძღვანელობდა ზესტაფონის ფეროშენადნობთა და რუსთავის მეტალურგიული ქარხნების, რუსთავის ქიმიური და ჭიათურის მარგანეცის კომბინატების, თბილისისა და ერევნის ტელეანძების, კოსმოსში გასაშლელი ანტენის სტენდის დამონტაჟებას.

## რესურსები ინტერნეტში 
## სქოლიო
კატეგორია:ქართველი ინჟინრები
კატეგორია:დაბადებული 10 ნოემბერი
კატეგორია:დაბადებული 1935
ალექსანდრე მირიანაშვილი

**ალექსანდრე (სანდრო) მირიანაშვილი** (დ. 25 სექტემბერი, 1915, სიღნაღი — გ. 30 იანვარი, 1987, თბილისი) — ქართველი კომპოზიტორი, საქართველოს სსრ სახალხო არტისტი (1966).

## ბიოგრაფია
დაამთავრა თბილისის I სამუსიკო სასწავლებელი. სხვადასხვა დროს სწავლობდა ვ. სარაჯიშვილის სახელობის თბილისის სახელმწიფო კონსერვატორიაში, მოსკოვისა და პეტერბურგის კონსერვატორიებში (1934–1945).

ხელმძღვანელობდა საგუნდო ანსამბლებს პეტერბურგსა და თბილისში; 1952–1956 წლებში იყო კავკასიის მესაზღვრე არმიასთან არსებული სიმღერისა და ცეკვის ანსამბლის მხატვრული ხელმძღვანელი. სხვადასხვა დროს მუშაობდა რესპუბლიკის მხატვრული თვითშემოქმედების კოლექტივების ხელმძღვანელად. იგი მრავალი სიმღერისა და რომანსის ავტორია. დაწერილი აქვს: საბავშვო ოპერა „რუხი მგელი“ (1945), კრებული „ორმოცდაათი საფორტეპიანო პიესა ბავშვებისათვის“, მუსიკა დრამატული თეატრის სპექტაკლებისათვის. სიმღერებიდან და რომანსებიდან აღსანიშნავია: „შევიშრობ ცრემლსა“, „საყვარელ ქუჩაზე“, „მერი“, „წინ“, „ახალგაზრდული სიმღერა მშვიდობაზე“, „ნანა“; 1957–1959 წლებში იყო საქართველოს სახელმწიფო ფილარმონიის საესტრადო განყოფილების სამხატვრო ხელმძღვანელი.

ალექსანდრე მირიანაშვილი გარდაიცვალა 1987 წლის 30 იანვარს. დაკრძალულია თბილისში, საზოგადო მოღვაწეთა საბურთალოს პანთეონში.

## ჯილდოები და აღიარება
*1961: საქართველოს სსრ ხელოვნების დამსახურებული მოღვაწე
*1962: სომხეთის სსრ ხელოვნების დამსახურებული მოღვაწე
*1966: საქართველოს სსრ სახალხო არტისტი

## ლიტერატურა 
## რესურსები ინტერნეტში
* 

## სქოლიო
კატეგორია:დაბადებული 25 სექტემბერი
კატეგორია:დაბადებული 1915
კატეგორია:გარდაცვლილი 30 იანვარი
კატეგორია:გარდაცვლილი 1987
კატეგორია:სიღნაღში დაბადებულები
კატეგორია:თბილისის სახელმწიფო კონსერვატორიის კურსდამთავრებულები
კატეგორია:ქართველი კომპოზიტორები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:სომხეთის სსრ-ის ხელოვნების დამსახურებული მოღვაწეები
კატეგორია:საბურთალოს პანთეონში დაკრძალულები
კროსვორდის ამოხსნის მოყვარულთათვის

**„კროსვორდის ამოხსნის მოყვარულთათვის“** — სს „ქართული ფილმის“ 1971 წლის ფილმი, რომლის რეჟისორია ბაადურ წულაძე.

## სიუჟეტი
ციხიდან გამოპარული რეციდივისტი ოთარ ობოლაძე ძველ ქურდს, კარპოვიჩს აიძულებს ძარცვაში მონაწილეობაზე დათანხმდეს. საქმეში ახალგაზრდას ჩაითრევენ, რომლის გამოყენება მსხვერპლის გაძარცვაში უნდათ. გამომძიებელი - ზაზა ოთარის კვალს ბათუმში მიაგნებს. კანონდამცავები რეციდივისტს პეტრას ციხის ნანგრევებამდე დაედევნებიან.

## როლებში
*გურამ ფირცხალავა — ზაზა
*თენგიზ წულაია — ჟუგა
*ზურაბ ყიფშიძე — ოთარი
*ვიქტორ ნინიძე — კარპოვიჩი
*გეგა კობახიძე — ნუკრი
*ბაადურ წულაძე
*გია ბალიაშვილი
*ნანა გერასიმოვა
*მონიკა გუნია
*ივანე საყვარელიძე
*გივი თოხაძე
*ზურაბ (კუკური) ლაფერაძე
*რაფიკა ხაჩატურიანი
*გია ბადრიძე
*გურამ ჩხარტიშვილი
*აბესალომ ლორია
*ნ. სკლიარენკო
*ა. ქოჩორიანი
*თემურ მაღრაძე
*მანუჩარ შერვაშიძე
*ვიქტორ ბარკოვსკი
*ვლადიმერ ივანოვი
*რუსუდან (ხათუნა) მჭედლიძე
*მანანა ორბელიანი

## რესურსები ინტერნეტში
* 
* 

კატეგორია:1981 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ქართულენოვანი ფილმები
კატეგორია:დეტექტიური ფილმები
კატეგორია:ფილმები ანბანის მიხედვით
კატეგორია:ბაადურ წულაძის ფილმები
გაეროს უშიშროების საბჭოს რეზოლუცია 302

**გაეროს უშიშროების საბჭოს რეზოლუცია 302** მიიღეს 1971 წლის 24 ნოემბერს, ამ თემაზე წინა რეზოლუციების კვლავ დადასტურების შემდეგ, საბჭომ გამოხატა მადლობა 294-ე რეზოლუციით დაარსებული სპეციალური მისიის მიერ შესრულებული სამუშაოსთვის. საბჭო დამწუხრდა პორტუგალიელების მხრიდან სპეციალურ მისიასთან თანამშრომლობის ნაკლებობის გამო და მოუწოდა მის მთავრობას, მიეღო ეფექტური ზომები, რათა დაცული ყოფილიყო სენეგალის ტერიტორიული მთლიანობა და თავიდან აეცილებინათ ძალადობისა და განადგურების აქტები ტერიტორიისა და მისი ხალხის წინააღმდეგ. 

საბჭომ ასევე მოუწოდა პორტუგალიას პატივი სცეს გვინეის ხალხის თვითგამორკვევისა და დამოუკიდებლობის განუყოფელ უფლებას, მოითხოვა უშიშროების საბჭოს პრეზიდენტისგან და გენერალურ მდივნისგან მოხსენება რეზოლუციის განხორციელების შესახებ და განაცხადა, რომ თუ პორტუგალია ვერ შეასრულებს რეზოლუციის დებულებებს, საბჭო შეიკრიბება, რათა განიხილოს ის ინიციატივები და ნაბიჯები, რომლებსაც სიტუაცია მოითხოვს.

რეზოლუცია მიიღეს 14 ხმით ნულის წინააღმდეგ; შეერთებულმა შტატებმა თავი შეიკავა ხმის მიცემისგან. ეს იყო პირველი რეზოლუცია, რომელიც უშიშროების საბჭომ მიიღო მას შემდეგ, რაც ჩინური ადგილი გადაეცა ჩინეთის რესპუბლიკის წარმომადგენლებისგან ჩინეთის სახალხო რესპუბლიკის წარმომადგენლებს.

## რესურსები ინტერნეტში 
*[Text of the Resolution at undocs.org](https://undocs.org/S/RES/302(1971))

კატეგორია:გაეროს უშიშროების საბჭოს 1971 წლის რეზოლუციები
კატეგორია:1971 წელი პორტუგალიაში
კატეგორია:1971 წელი გვინეაში
კატეგორია:გაეროს უშიშროების საბჭოს რეზოლუციები პორტუგალიის შესახებ
კატეგორია:გაეროს უშიშროების საბჭოს რეზოლუციები გვინეის შესახებ
ყირაზლი

**ყირაზლი** () — ართვინის ოლქის არტანუჯის რაიონის სოფელ ბულანიქის უბანი.

## ისტორია
ადრე დამოუკიდებელი სოფელ ყირაზლის ძველი სახელი არნაული იყო. ქართული ტოპონიმი არნაული შესაძლოა საგვარეული სახელიდან მომდინარეობდეს. არსებობს „-ული“ ბოლოსართით დამთავრებული ქართული საგვარეული სახელები. სოფლებში დუდუმეთიმ, ჭანჭახიმ, ყარსევანიმ და სხვა ქართულმა ტოპონიმებმა დღემდე მოაღწია. არნაულის სახელი თურქულ ენაში არნავულის (آرناوول) ფორმით შევიდა.

არნაული მდებარეობდა კლარჯეთში, რომელიც ისტორიულად საქართველოს შემადგენელ მხარეთაგან ერთ-ერთი იყო. ოსმალებმა ეს მხარე XVI საუკუნეში ქართველებისაგან დაიპყრეს. ყარსევნის ციხეც ამ პერიოდიდან უნდა იყოს შემორჩენილი.

სოფელი არნაული 1877-1878 წლების რუსეთ-ოსმალეთის ომის შემდეგ ოსმალეთის იმპერიის მიერ ომის კომპენსაციის ნაწილად რუსეთს დარჩა. რუსული ადმინისტრაციის მიერ 1886 წლის მოსახლეობის აღწერაში არნაულის (Арнаулъ) ფორმით ჩაწერილი ეს დასახლება იყო ართვინის სანჯაყის არტანუჯის ყაზას ლონგოთევის ნაჰიას ლონგეთევის უბანი. სოფელ ლონგოთევში 57 კარში 413 კაცი ცხოვრობდა. ზემოაღნიშნული 57 კარიდან 9 კარი არნაულის უბანში მდებარეობდა. სოფელში კარზე დაანგარიშებული საშუალო კაცების რაოდენობის მიხედვით შეიძლება ითქვას, რომ არნაულის მოსახლეობა დაახლოებით 65 კაცისგან შედგებოდა.

არტვინის მხარის თურქეთისთვის დატოვების შემდეგ, 1922 წელს ართვინის ლივაში ჩატარებულ მოსახლეობის აღწერაში არნაული არ ფიგურირებს როგორც სოფელი. ეს დასახლება მუვაჰჰიდ ზექის 1927 წელს გამოცემულ წიგნში, რომელიც ართვინის ვილაიეთზე მუშაობით არის ცნობილი, არნაული ცალკე სოფლად არის მოხსენიებული. 1926 წელს ჩატარებულ მოსახლეობის აღწერაში სოფლის მოსახლეობა შედგებოდა 60 კაცისგან, რომლებიც ცხოვრობდნენ 11 კარში მათ შორის 31 კაცი და 29 ქალი. 1928 წლის ოსმალური სოფლების სიაში არნაულის (ارناوول) სახელით მოიხსენიება. ამ დროს სოფელი შედიოდა ართვინის ვილაიეთის ცენტრალური ყაზას არტანუჯის ნაჰიაში. 1935 წლის ზოგადი მოსახლეობის აღწერაში მისი სახელის არ მოხსენიება გვიჩვენებს, რომ სოფელი არნაული ამ თარიღამდე სოფელ ბულანიყის უბნად მიერთდა. შემდგომში ყირაზლად გადარქმეული ეს დასახლება დღესაც სოფელ ბულანიყის უბანია.

ყირაზლში შუა საუკუნეებში აშენებული ყარსევნის ციხე დღეს დღეისობით მთლიანად დანგრეულია, ციხიდან მხოლოდ წყალსაცავები დარჩა.

## სქოლიო
კატეგორია:თურქეთის ისტორიული ქართული სოფლები
გაეროს უშიშროების საბჭოს რეზოლუცია 303

**გაეროს უშიშროების საბჭოს რეზოლუცია 303** მიიღეს 1971 წლის 6 დეკემბერს, მას შემდეგ, რაც საბჭოს 1606-ე და 1607-ე სხდომებზე ერთხმოვნების ნაკლებობამ ხელი შეუშალა მას ძირითადი პასუხისმგებლობის განხორციელებაში, საბჭომ გადაწყვიტა საკითხი გენერაურ ასაბლეას გადასცემოდა.

საბჭოში სხდომები მოიწვიეს ინდოეთსა და პაკისტანს შორის ურთიერთობების გაუარესების შემდეგ მთელი რიგი ინციდენტების გამო, მათ შორის ჯამუ და ქაშმირის, და აღმოსავლეთ პაკისტანში დამატებითი დაპირისპირების გამო. გარდა ამისა, გაეროს სამხედრო დამკვირვებელთა ჯგუფმა ინდოეთსა და პაკისტანს მოახსენა 1949 წლის კარაჩის შეთანხმების დარღვევები ორივე მხრიდან.

რეზოლუცია მიიღეს 11 ხმით ნულის წინააღმდეგ, ხოლო საფრანგეთმა, პოლონეთის სახალხო რესპუბლიკამ, საბჭოთა კავშირმა და გაერთიანებულმა სამეფომ თავი შეიკავეს ხმის მიცემისგან.

## რესურსები ინტერნეტში
*[Text of the Resolution at undocs.org](https://undocs.org/S/RES/303(1971))

## სქოლიო
კატეგორია:გაეროს უშიშროების საბჭოს 1971 წლის რეზოლუციები
კატეგორია:გაეროს უშიშროების საბჭოს რეზოლუციები ინდოეთის შესახებ
კატეგორია:გაეროს უშიშროების საბჭოს რეზოლუციები პაკისტანის შესახებ
კატეგორია:1971 წელი ინდოეთში
კატეგორია:1971 წელი პაკისტანში
ჰრადეც-ნად-მორავიცი

**ჰრადეც-ნად-მორავიცი** () — ქალაქი ჩეხეთის რესპუბლიკის მორავია-სილეზიის მხარეში. ის ოპავის რაიონში მდებარეობს. ქალაქი 8 მუნიციპალური ერთეულისგან შედგება. ჰრადეც-ნად-მორავიცის გარდა მის მუნიციპალიტეტში გაერთიანებულია ბენკოვიცე, ბოჰუჩოვიცე, დომორადოვიცე, ზიმროვიცე, იაკუბჩოვიცე, კაილოვეცი და ფილიპოვიცე.

## გეოგრაფია
ჰრადეც-ნად-მორავიცი ქალაქ ოპავიდან სამხრეთით 7 კილომეტრში მდებარეობს. ქალაქი ნიზკი-იესენიკის ქედის ფერდობებზეა გაშენებული. მის მუნიციპალურ ტერიტორიაზე მდებარე უმაღლესი წერტილია შანცეს გორა, რომელიც ზღვის დონიდან 522 მეტრზე მდებარეობს. ქალაქში მიედინება მდინარე მორავიცე. 

ქალაქში ნოტიო კონტინენტური კლიმატია. ნალექების საშუალო წლიური რაოდენობა 855 მილიმეტრია, საშუალო წლიური ტემპერატურა კი +9,6°C.

## ისტორია
მინი|„თეთრი ციხე“ 
მინი|„წითელი ციხე“
მინი|წმინდა პეტრესა და პავლეს ეკლესია
ჰრადეც-ნად-მორავიცი ტერიტორია ჯერ კიდევ ჩვენს წელთაღრიცხვამდე 3000 წლით ადრე დასახლდა. პირველი სლავური გორდი აქ VIII საუკუნეში აშენდა. ჰრადეცის ციხესიმაგრე ისტორიულ წყაროებში პირველად 1060 წელს არის ნახსენები. ამ ისტორიული წყაროს მიხედვით ამ წელს აქ პოლონეთის მთავრის ბოლესლავ II გულუხვის არმია დამარცხდა.

XIII საუკუნის შუა ხანებში ციხესიმაგრის ხანძრის შედეგად დაზიანდა. ხანძრის შემდეგ ბოჰემიის მეფე ოტოკარ II-მ ის დიდ გოტიკურ ციხესიმაგრედ აღადგინა. ციხესიმაგრის მნიშვნელობა 1279–1281 წლებში საგრძნობლად გაიზარდა, რადგან აქ ბოჰემიის მეფის ოტოკარ II-ს დაქვრივებული დედოფალი კუნჰუტა სლავონიელი დასახლდა. 1481 წელს დასახლებას ქალაქის სტატუსი მიანიჭეს. შუა საუკუნეებში ჰრადეცის ციხესიმაგრე არასოდეს დაუპყრიათ, რადგან საკმაოდ ძლიერი ფორტეფიკაცია იყო. 

ქალაქი მეფეების საკუთრება 1585 წლამდე იყო, ამ წელს იმპერატორმა რუდოლფ II-მ პრუშკუველ კასპარ პრუსკოვსკის მიჰყიდა. ოცდაათწლიანი ომის დროს ჰრადეც-ნად-მორავიცი იმდენად დაზარალდა, რომ მას ქალაქის სტატუსი ჩამოართვეს. ეს სტატუსი დასახლებამ 1702 წელს დაიბრუნა. აქაური მამულები 1778 წელს ლიხნოვსკების გვარის დიდგვაროვნებმა შეიძინეს და მას 1945 წლამდე ფლობდნენ.

ჰრადეც-ნად-მორავიცის სასაფლაოზე დგას 1597 აგებული წმინდა იაკობის ეკლესია, ეს 18 მეტრი სიმაღლის ნაგებობა რენესანსის სტილშია ნაგები. 

ქალაქის უმაღლეს წერტილ შანცეზე სილეზიის ომების დროს აშენებული XVIII საუკუნის სამხედრო სიმაგრეთა ნანგრევებია. აქ 2005 წელს გადმოსახედი კოშკი ააგეს.

## ცნობილი ადამიანები
*ფელიქს ლიხნოვსკი (1814–1848)  — დიდგვაროვანი და პოლიტიკოსი
*ვინცენც ჰაველი (1906–1992) — მოქანდაკე
*ვლადიმირ ტირში (1920–2010) — მხატვარი

## დაძმობილებული ქალაქები
* ბაბორუვის გმინა, პოლონეთი
* ლიპტოვსკი-ჰრადოკი, სლოვაკეთი

## რესურსები ინტერნეტში
*

## სქოლიო
კატეგორია:მორავია-სილეზიის მხარის ქალაქები
კოგნიტური განვითარების თეორია (ჟან პიაჟე)

**კოგნიტური განვითარების თეორია** — ფსიქოლოგიას ფარგლებში ჩამოყალიბებული მიდგომა, რომელიც ასახავს ბავშვთა აზროვნებას, ინტელექტის და შემეცნებას ეტაპობრივ ცვლილებებს. თეორია შექმნა ჟან პიაჟემ და რამაც მნიშვნელოვანი გავლენა იქონია განვითარების ფსიქოლოგიაზე, კოგნიტურ ფსიქოლოგიაზე და საგანმანათლებლო ფსიქოლოგიაზე.

## ისტორიული კონტექსტი 
XX საუკუნე-ში ფსიქოლოგიაში გაძლიერდა ინტერესები ბავშვთა შემეცნებითი პროცესების შესწავლისადმი. ჟან პიაჟემ ახალი ხედვა წამოაყენა, რომ ბავშვი არა მხოლოდ პასიური მიმღებია, არამედ „აქტიური შემქმნელი“, რომელიც გარემოსთან ურთიერთობით თავად კონსტრუირებს ცოდნას.

## თეორიის საფუძვლები 
პიაჟეს მიხედვით, კოგნიტური განვითარება მიმდინარეობს ეტაპობრივად, უნივერსალური თანმიმდევრობით. ცენტრალური ცნებებია:
*სქემა — აზროვნების ორგანიზაციული სტრუქტურა;
*ასიმილაცია — ახალი გამოცდილების ჩართვა არსებულ სქემაში;
*აკომოდაცია — არსებული სქემების შეცვლა ახალი გამოცდილების გათვალისწინებით;
*ეკვილიბრაცია — ასიმილაციასა და აკომოდაციას შორის ბალანსის მიღწევა.

## განვითარების სტადიები 
პიაჟეს მიხედვით, არსებობს 4 ძირითადი სტადია:

*სენსომოტორული (0–2): სენსორული და მოტორული უნარების განვითარების ეტაპი; ვითარდება ობიექტის მუდმივობა.
*პრეოპერაციული (2–7): ენის სიმბოლური გამოყენება, თუმცა აზროვნება რჩება ინტუიციურ დონეზე.
*კონკრეტული ოპერაციები (7–11): ლოგიკური აზროვნება კონკრეტულ სიტუაციებში, კონსერვაციის პრინციპის დამყარება.
*ფორმალური ოპერაციები (11 და ზემოთ): ჰიპოთეტურ-დედუქციური აზროვნება და აბსტრაქტული მსჯელობა.

## მეთოდოლოგია 
პიაჟემ გამოიყენა „კლინიკური ინტერვიუს“ მეთოდი, რომელიც გულისხმობდა მოქნილ შეკითხვებს ბავშვების აზროვნების პროცესების გასარკვევად. ეს მიდგომა დაეხმარა სტადიების ინდივიდუალურად დადგენაში და სისტემური შეცდომების იდენტიფიცირებაში.

## გავლენა 
პიაჟეს თეორიამ დიდი გავლენა მოახდინა განათლებაზე. მისი იდეების მიხედვით ჩამოყალიბდა აქტიური სწავლების მიდგომები, სადაც ბავშვი სწავლობს პრობლემების გადაჭრით, აღმოჩენით და გარემოსთან პირდაპირი ინტერაქციით.

## კრიტიკა 
თეორიას ხშირად აკრიტიკებენ:
*ზოგი მკვლევარი მიიჩნევს, რომ ბავშვები გარკვეულ უნარებს უფრო ადრე იძენენ, ვიდრე პიაჟე ვარაუდობდა;
*კულტურულმა და სოციალურ-ეკონომიკურმა გარემომ შეიძლება მნიშვნელოვნად შეცვალოს განვითარების სისწრაფე;
*მეთოდოლოგიურ სირთულედ მიიჩნევა მცირე ნიმუშები და ინტერვიუების სუბიექტურობა.

## მემკვიდრეობა 
ჟან პიაჟე ითვლება XX საუკუნე-ის ერთ-ერთ ყველაზე გავლენიან ფსიქოლოგად. მისი კოგნიტური განვითარების თეორია დღემდე რჩება საყრდენ ჩარჩოდ განვითარების ფსიქოლოგიაში და კოგნიტურ ფსიქოლოგიაში.

## იხილეთ აგრეთვე 
*ჟან პიაჟე
*ფსიქოლოგია
*კოგნიტური ფსიქოლოგია
*განვითარების ფსიქოლოგია
*ობიექტის მუდმივობა
*კონსერვაცია
*ენა
## სქოლიო
კატეგორია:განვითარების ფსიქოლოგია
კატეგორია:ფსიქოლოგია
კატეგორია:კოგნიტური ფსიქოლოგია
გრეის ვან პატენი

**გრეის ვან პატენი** (; დ. 21 ნოემბერი, 1996) — ამერიკელი მსახიობია. იგი გამოჩნდა Netflix-ის მიერ დისტრიბუირებულ ორ ფილმში: „Tramps“ (2016) და „The Meyerowitz Stories“ (2017), ასევე Hulu-ს ორიგინალურ სერიალში „Nine Perfect Strangers“ (2021), „Tell Me Lies“ (2022) და „The Twisted Tale of Amanda Knox“ (2025).

## ადრეული ცხოვრება 
ვან პატენი ნიუ-იორკის შტატის ქალაქ ტრიბეკაში გაიზარდა და ფიორელო ჰ. ლაგუარდიას სახელობის საშუალო სკოლაში სწავლობდა. ის რეჟისორისა და პროდიუსერის, ტიმოთი ვან პატენის სამი ქალიშვილიდან უფროსია. ის კომიკოსი მსახიობის, დიკ ვან პატენის, დისშვილია. მისი ბიძაშვილი მსახიობი ტალია ბალსამია, რომელიც ჯოის ვან პატენის ქალიშვილია.

## კარიერა 
რვა წლის ასაკში ვან პატენმა პირველი როლი შეასრულა კრიმინალურ დრამაში, სატელევიზიო სერიალ „სოპრანოს კლანი“, რომლის რეჟისორიც მამამისი იყო. მან მას კასტინგი მოუწყო და მან განსახიერა ალის, განგსტერ ეჟენ პონტეკორვოს ქალიშვილის როლი. ის მონაწილეობდა მამამისის მიერ გადაღებული კიდევ ერთი სერიალის, „იატაკქვეშა იმპერის“ 2014 წლის ეპიზოდში. მან სამხრეთ კალიფორნიის უნივერსიტეტში ჩაბარება გადადო და ამის ნაცვლად ნიუ-იორკში კასტინგის გავლა და ფსიქოლოგიისა და ფილოსოფიის სათემო კოლეჯში კურსების გავლა ამჯობინა. თუმცა, სასწავლო წლის განმავლობაში სამსახურის შოვნის შემდეგ, კურსები გადადო.

ვან პატენმა ელის როლი შეასრულა თავის პირველ სრულმეტრაჟიან ფილმში, Netflix-ის რომანტიკულ კომედიაში „მაწანწალები“, რომლის პრემიერაც 2016 წლის ტორონტოს საერთაშორისო კინოფესტივალზე შედგა. კომედიურ-დრამაში „მეიეროვიცის ისტორიები (ახალი და შერჩეული) ვან პატენმა განასახიერა ელიზა, ბარდის კოლეჯის კინოსტუდენტი და ადამ სენდლერის პერსონაჟის, დენის ქალიშვილი. ნოა ბაუმბახის მიერ გადაღებულ და 2017 წლის კანის კინოფესტივალზე ნაჩვენებ ფილმში ელიზა სექსუალურად ექსპლიციტურ მოკლემეტრაჟიან ფილმებს იღებს, რომლებშიც მთავარ როლს თავად ასრულებს. ვან პატენმა გლენ კლოუზთან, ჯონ მალკოვიჩთან, პატრიკ სტიუარტთან და მინი დრაივერთან ერთად 2017 წლის რომანტიკულ კომედიაში „The Wilde Wedding“ ითამაშა.

ის გამოჩნდა დევიდ რობერტ მიტჩელის კრიმინალურ ნუარში „ვერცხლის ტბის ქვეშ“ მემეტთან, რაილი კიოსთან და ენდრიუ გარფილდთან ერთად. ვან პატენი 2017 წელს ჟურნალ „Variety“-ის „10 საყურადღებო მსახიობს“ შორის დასახელდა. ის ასევე ითამაშებს ჯოვან ადეპოსთან ერთად კერემ სანგას დრამაში „ძალადობრივი გული“.

## პირადი ცხოვრება 
2022 წლიდან ვან პატენი ურთიერთობაშია მსახიობთან და ფილმ „Tell Me Lies“-ს თანავარსკვლავთან, ჯექსონ უაითთან.

## რესურსები ინტერნეტში 
*
*
*

## სქოლიო 
კატეგორია:დაბადებული 21 ნოემბერი
კატეგორია:დაბადებული 1996
კატეგორია:ცოცხალი ადამიანები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:XXI საუკუნის ამერიკელი ქალი მსახიობები
კატეგორია:ნიუ-იორკში დაბადებულები
რუსეთის კოსმონავტი ძაღლები

**ბელკა** (Белка — სიტყვასიტყვით „გილიგინი“, ან ალტერნატიულად „თეთრი“) და **სტრელკა** (Стрелка — „ისარი“) იყვნენ ძაღლები, რომლებმაც 1960 წლის 19 აგვისტოს გაატარეს ერთი დღე კოსმოსში კარაბლ-სპუტნიკ 2-ის (სპუტნიკ 5) ბორტზე, სანამ უსაფრთხოდ დაბრუნდებოდნენ დედამიწაზე. ისინი იყვნენ პირველი მაღალი ორგანიზმები, რომლებმაც გადაარჩინეს ორბიტალური ფრენა ღია კოსმოსში.

მათ თან ახლდათ 42 თაგვი, ნაცრისფერი კურდღელი, ორი ვირთხა, ბუზები და რამდენიმე მცენარე და სოკო. ყველა მგზავრი გადარჩა. სპუტნიკ-5-მა დედამიწას გარშემო 17 ბრუნი გაუარა და 27 საათი დაჰყო ორბიტაზე. ესენი იყვნენ პირველი დედამიწაზე დაბადებული არსებები, რომლებმაც მოახერხეს დედამიწის გარშემო ორბიტაზე გასვლა და ცოცხლად დაბრუნება, და პირველები 1947 წლის 20 თებერვლის შემდეგ, როცა ხილის ბუზები გაშვებული იყო კოსმოსში ამერიკის მიერ სუბორბიტალურ ფრენაზე და გადარჩნენ.

მისიის მიზანი იყო ორგანიზმების რეაქციის შემოწმება და შესწავლა ნულოვან გრავიტაციაზე კოსმოსში.

სტრელკამ გააჩინს ექვსი ლეკვი მამრ ძაღლთან, სახელად პუშოკთან, რომელიც მონაწილეობდა მრავალ მიწაზე ჩატარებულ კოსმოსურ ექსპერიმენტში, თუმცა კოსმოსში არ გაფრენილა. ლეკვებიდან ერთ-ერთს ეწოდა პუშინკა ( Пушинка — „ბუსუსა“) და 1961 წელს ნიკიტა ხრუშჩოვმა იგი აჩუქა პრეზიდენტ ჯონ კენედის. კენედის ძაღლი სახელად ჩარლი და პუშინკა შეჯვარდნენ, რის შედეგადაც დაიბადა ოთხი ლეკვი, რომლებსაც ჯონ კენედიმ ხუმრობით „პაპნიკები“ უწოდა. ლეკვებიდან ორს, ბატერფლაისა და სტრიკერს, გადასცეს ამერიკის შუა დასავლეთის ბავშვებს. დანარჩენი ორი — უაით ტიფსი და ბლექი — დარჩნენ კენედის ოჯახში სკუა აილენდის რეზიდენციაში, თუმცა მოგვიანებით ოჯახის მეგობრებს გადასცეს. წლისთვის. კოსმოსური ძაღლების შთამომავლების ფოტო გამოფენილია „ზვეზდას“ მუზეუმში ტომილინოში, მოსკოვის გარეუბანში.

2010 წელს გამოვიდა რუსული ანიმაციური ფილმი „ბელკა და სტრელკა: ვარსკვლავური ძაღლები“ (*Space Dogs*).

## იხილეთ აგრეთვე
*https://en.wikipedia.org/wiki/Animals_in_space
*https://en.wikipedia.org/wiki/Soviet_space_dogs
*https://en.wikipedia.org/wiki/List_of_individual_dogs

## სქოლიო
კატეგორია:საბჭოთა კავშირის კოსმონავტები
კატეგორია:ცნობილი ძაღლები
კატეგორია:1960 წელი საბჭოთა კავშირში
ელ-იგო (მუნიციპალიტეტი)

**ელ-იგოს მუნიციპალიტეტი** () ― მუნიციპალიტეტი ვერაკრუსის შტატში, მექსიკის აღმოსავლეთ ნაწილში. შედის ზემო უასტეკის რეგიონში. 2020 წლის აღწერის მიხედვით, მუნიციპალიტეტის მოსახლეობა 19 402 ადამიანს შეადგენს, რაც 2010 წლის მაჩვენებელთან შედარებით 1.4%-ით მეტია. მუნიციპალიტეტის ფართობია 391.1 კმ². მოსახლეობის სიმჭიდროვეა 49.6 ადამიანი კმ²-ზე. ტერიტორია ვერაკრუსის შტატის შემადგენლობაში 1988 წლის 26 ნოემბერს შევიდა. მუნიციპალიტეტის ადმინისტრაციული ცენტრია ელ-იგო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 30205.

## იხილეთ აგრეთვე
*ვერაკრუსის მუნიციპალიტეტები

## სქოლიო
კატეგორია:ვერაკრუსის მუნიციპალიტეტები
სკარლეტ ესტევესი

**სკარლეტ მადლენ ესტევესი** (; დ. 4 დეკემბერი, 2007) — ამერიკელი მსახიობი. მან კარიერა ბავშვობაში დაიწყო, მეგანის როლით ფილმებში „Daddy's Home“ (2015) და მის გაგრძელებაში „Daddy's Home 2“ (2017). ესტევესი 2016 წლიდან 2021 წლამდე ტრიქსის როლს ასრულებდა ტელესერიალ „Lucifer“, ხოლო 2019 წელს - „დისნეის არხის“ ტელესერიალ „Bunk'd“-ის მეოთხე სეზონში - გვენის. 2022 წელს მან ვაიოლეტ როდრიგესის / ულტრაიისფერის როლი შეასრულა დისნეის არხის სერიალში „Ultra Violet & Black Scorpion“.

## ადრეული ცხოვრება 
ესტევსი სკარლეტ მადლენ ესტევეზის სახელით დაიბადა 2007 წლის 4 დეკემბერს, ლოს-ანჯელესში, კალიფორნია. ესტევესი სამი წლის იყო, როდესაც მან თავისი პირველი ეროვნული რეკლამა დაჯავშნა. ის მსახიობ ლიზა ვეილის დისშვილია.

## კარიერა 
ესტევესის პირველი კინოროლი იყო ეშლის როლი 2013 წლის მოკლემეტრაჟიან ფილმში „ჯადოსნური სამაჯური“, რომელიც გადაიღეს Make a Film Foundation-ისთვის. მოგვიანებით ის გამოჩნდა 2013 წლის ფილმში „და შემდეგ შენ ყოფილხარ“ ხოლო „ოსტინ ქრონიკლის“ მიმოხილვამ „მამიკოს სახლი 2“ ფილმში ბავშვ მსახიობებს შორის ესტევესი გამოყო და აღნიშნა, რომ „მიუხედავად იმისა, რომ ბავშვები ძირითადად ძალაუფლებისთვის ბრძოლაში პაიკებად იყენებენ, არის რამდენიმე სცენა, რომელშიც ესტევესს აქვს შანსი, წარმოთქვას რამდენიმე ნამდვილად სასაცილო ფრაზა“.

2015 წლის მარტში იგი ტრიქსი ესპინოზას როლზე აირჩიეს Fox-ის სატელევიზიო სერიალში „ლუციფერი“. მან განაგრძო ამ როლის შესრულება მას შემდეგაც, რაც შოუ FOX-მა გააუქმა და Netflix-მა აირჩია. 2019 წელს ის ასევე აირჩიეს Disney Channel-ის სატელევიზიო კომედიური სერიალის „Bunk'd“-ის მეოთხე სეზონში, სადაც შეასრულა გვენის როლი, პერსონაჟი, „რომელმაც მთელი ცხოვრება ქსელიდან მოწყვეტით გაატარა“. 2020 წლის ივნისში დადასტურდა, რომ „Lucifer“ Netflix-ზე მეექვსე და ბოლო სეზონისთვის განახლდებოდა, თუმცა, ესტევესი უფრო შეზღუდული შემადგენლობით გამოჩნდა, რადგან ის 2021 წლის იანვარში აირჩიეს Disney Channel-ის სერიალში „Ultra Violet & Black Scorpion“ ვაიოლეტ როდრიგესის / ულტრაიისფერის მთავარი როლის შესასრულებლად. ამ სერიალის პრემიერა 2022 წლის 3 ივნისს შედგა. 2024 წლის თებერვალში იგი Nicktoons-ის შოუში „The Loud House“ პერსონაჟ „Kara“ გამხმოვანებლად აირჩიეს.

## რესურსები ინტერნეტში 
*
*
*
*

## სქოლიო 
კატეგორია:დაბადებული 4 დეკემბერი
კატეგორია:დაბადებული 2007
კატეგორია:ცოცხალი ადამიანები
კატეგორია:ამერიკელი ქალი გამხმოვანებლები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:XXI საუკუნის ამერიკელი ქალი მსახიობები
პანუკოს მუნიციპალიტეტი (ვერაკრუსი)

**პანუკოს მუნიციპალიტეტი** () ― მუნიციპალიტეტი ვერაკრუსის შტატში, მექსიკის აღმოსავლეთ ნაწილში. შედის ზემო უასტეკის რეგიონში. 2020 წლის აღწერის მიხედვით, მუნიციპალიტეტის მოსახლეობა 96 185 ადამიანს შეადგენს, რაც 2010 წლის მაჩვენებელთან შედარებით 1.1%-ით ნაკლებია. მუნიციპალიტეტის ფართობია 3 168.1 კმ². მოსახლეობის სიმჭიდროვეა 30.4 ადამიანი კმ²-ზე. ტერიტორია ვერაკრუსის შტატის შემადგენლობაში 1831 წლის 28 მარტს შევიდა. მუნიციპალიტეტის ადმინისტრაციული ცენტრია პანუკო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 30123.

## იხილეთ აგრეთვე
*ვერაკრუსის მუნიციპალიტეტები

## სქოლიო
კატეგორია:ვერაკრუსის მუნიციპალიტეტები
ტუსპანის მუნიციპალიტეტი (ვერაკრუსი)

**ტუსპანის მუნიციპალიტეტი** () ― მუნიციპალიტეტი ვერაკრუსის შტატში, მექსიკის აღმოსავლეთ ნაწილში. შედის ქვემო უასტეკის რეგიონში. 2020 წლის აღწერის მიხედვით, მუნიციპალიტეტის მოსახლეობა 154 600 ადამიანს შეადგენს, რაც 2010 წლის მაჩვენებელთან შედარებით 7.8%-ით მეტია. მუნიციპალიტეტის ფართობია 964.3 კმ². მოსახლეობის სიმჭიდროვეა 160.3 ადამიანი კმ²-ზე. ტერიტორია ვერაკრუსის შტატის შემადგენლობაში 1825 წლის 7 დეკემბერს შევიდა. მუნიციპალიტეტის ადმინისტრაციული ცენტრია ტუსპამ-დე-როდრიგეს-კანო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 30189.

## იხილეთ აგრეთვე
*ვერაკრუსის მუნიციპალიტეტები

## სქოლიო
კატეგორია:ვერაკრუსის მუნიციპალიტეტები
ნაუტლის რეგიონი

**ნაუტლის რეგიონი** − რეგიონი ვერაკრუსის შტატში, მექსიკაში. მდებარეობს შტატის ცენტრალურ ნაწილში. აღმოსავლეთიდან მექსიკის ყურე ესაზღვრება, ჩრდილოეთიდან − ტოტონაკის რეგიონი, სამხრეთიდან − დედაქალაქის რეგიონი, ხოლო დასავლეთიდან − პუებლის შტატი.

## მუნიციპალიტეტი
რეგიონში შედის მუნიციპალიტეტები:
# აცალანი
# კოლიპა
# ხუჩიკე-დე-ფერერი
# მარტინეს-დე-ლა-ტორე
# მისანტლა
# ნაუტლა
# სან-რაფაელი
# ტენოჩტიტლანი
# ტლაპაკოიანი
# ვეგა-დე-ალატორე
# იეკუატლა

## სქოლიო
კატეგორია:ვერაკრუსის რეგიონები
ტოტონაკის რეგიონი

**ტოტონაკის რეგიონი** − რეგიონი ვერაკრუსის შტატში, მექსიკაში. რეგიონის უდიდესი ქალაქია პოსა-რიკა. ჩრდილოეთიდან ქვემო უასტეკის რეგიონი ესაზღვრება, აღმოსავლეთიდან − მექსიკის ყურე, სამხრეთიდან − ნაუტლის რეგიონი, ხოლო დასავლეთიდან − პუებლის შტატი.

## მუნიციპალიტეტები
რეგიონი 15 მუნიციპალიტეტს მოიცავს.
# კასონეს-დე-ერერა
# ჩუმატლანი
# კოაუიტლანი
# კოაცინტლა
# კოსკიუი
# კოიუტლა
# ესპინალი
# ფილომენო-მატა
# გუტიერეს-სამორა
# მეკატლანი
# პაპანტლა
# პოსა-რიკა
# ტეკოლუტლა
# ტიუატლანი
# სოსოკოლკო-დე-იდალგო

## სქოლიო
კატეგორია:ვერაკრუსის რეგიონები
სოტავენტოს რეგიონი

**სოტავენტოს რეგიონი** − რეგიონი ვერაკრუსის შტატში, მექსიკაში.  მდებარეობს მექსიკისპირა დაბლობის სამხრეთ ნაწილში. ჩრდილო-აღმოსავლეთიდან მექსიკის ყურე ესაზღვრება, აღმოსავლეთიდან და სამხრეთიდან ― პაპალოაპანის რეგიონი, დასავლეთიდან ― მთების რეგიონი, ხოლო ჩრდილოეთიდან ― დედაქალაქის რეგიონი. 

## მუნიციპალიტეტები
რეგიონში შედის მუნიციპალიტეტები:
# ბოკა-დელ-რიო
# კოტასტლა
# ხამაპა
# ლა-ანტიგუა
# მანლიო-ფაბიო-ალტამირანო
# მედელინი
# პასო-დე-ოვეხასი
# პუენტა-ნასიონალი
# სოლედად-დე-დობლადო
# ტლალისკოიანი
# ურსულო-გალვანი
# ვერაკრუსი

## სქოლიო
კატეგორია:ვერაკრუსის რეგიონები
დედაქალაქის რეგიონი (ვერაკრუსი)

**დედაქალაქის რეგიონი** − რეგიონი ვერაკრუსის შტატში, მექსიკაში. რეგიონს ჩრდილოეთიდან ნაუტლის რეგიონი ესაზღვრება, აღმოსავლეთიდან − მექსიკის ყურე, სამხრეთიდან − სოტავენტოსა და მთების რეგიონები, ხოლო დასავლეთიდან − პუებლის შტატი.

## მუნიციპალიტეტები
რეგიონში შედის მუნიციპალიტეტები:
# აკახეტე
# აკატლანი
# აკტოპანი
# ზემო ლუსერო
# ალტოტონგა
# აპასაპანი
# აიაუალულკო
# ბანდერილია
# ჩიკონკიაკო
# კოაკოაცინტლა
# კოატეპეკი
# კოსაუტლან-დე-კარვახალი
# ემილიანო-საპატა
# ისუაკანი
# ხალასინგო
# ხალკომულკო
# ხილოტეპეკი
# ლანდერო-ი-კოსი
# ლას-მინასი
# ლას-ვეგას-დე-რამირესი
# მიაუატლანი
# ნაოლინკო
# პეროტე
# რაფაელ-ლუსიო
# ტატატილა
# ტეოსელო
# ტეპეტლანი
# ტლაკოლულანი
# ტლალნელუაიოკანი
# ტონაიანი
# ვილია-ალდამა
# ხალაპა
# სიკო

## სქოლიო
კატეგორია:ვერაკრუსის რეგიონები
ბლანსკო

**ბლანსკო** () — ქალაქი ჩეხეთის რესპუბლიკის სამხრეთ მორავიის მხარეში. ქალაქი ბლანსკო ბლანსკოს რაიონის ადმინისტრაციული ცენტრია. ბლანსკოს მუნიციპალიტეტი თორმეტი მუნიციპალური ერთეულისგან შედგება, თავად ბლანსკოს გარდა მუნიციპალიტეტში გაერთიანებულია: დოლნი-ლჰოტა,  კლეპაჩოვი, ლაჟანკი, ობურკა, ოლეშნა, ჟიჟლავიცე, ტეხოვი, სკალნი-მლინი, ჩესკოვიცე, ჰორნი-ლჰოტა და ჰორჟიცე.

## გეოგრაფია
ბლანსკო ქალაქი ბრნოდან ჩრდილოეთით დაახლოებით 16 კილომეტრში მდებარეობს. ის დრაჰანის მთიანეთშია გაშენებული. მუნიციპალიტეტის ტერიტორიაზე მდებარე ყველაზე მაღალი წერტილია ბუკოვეცის გორა, მისი სიმაღლე 596 მეტრია ზღვის დონიდან.
ბლანსკოში მიედინება მდინარე სვიტავა. ქალაქის უმეტესი ნაწილი მდინარის მარცხენა ნაპირზეა გაშენებული. ბლანსკოს ტერიტორიის ჩრდილოეთ ნაწილი მორავიის კარსტის დაცულ ლანდშაფტის ტერიტორიაზე მდებარეობს.

ბლანსკოში კონტინენტური კლიმატია. საშუალო წლიური ტემპერატურაა +11,97 °C,ხოლო ნალექების წლიური რაოდენობა 723 მილიმეტრი.
 
## ისტორია
მინი|ბლანსკოს მერია
მინი|წმინდა მარტინის ეკლესია
მინი|წმინდა პარასკევას ეკლესია
ბლანსკო თავდაპირველად მდინარე სვიტავას მხოლოდ მარჯვენა სანაპიროზე დაარსდა, დღეს ამ ნაწილს სტარე ბლანსკო („ძველი ბლანსკო“) ეწოდება. ქალაქი ბოჰემიიდან დუნაის მიმდებარე რეგიონებამდე მიმავალ მნიშვნელოვან სავაჭრო გზაზე მდებარეობდა. ბლანსკო პირველად წერილობით წყაროებში 1136 წელს არის მოხსენიებული. სოფელი ოლომოუცის ეპისკოპოს ინდრჟიხ ზდიკსა და ბრნოს ჰერცოგ ვრატისლავს შორის სადავო ადგილი იყო, ორივე მხარე სოფელში ეკლესიის მშენებლობის უფლების შესახებ დაობდა.

XIV საუკუნის ბოლოდან მდინარის მარცხენა სანაპიროზე ახალი დასახლების განაშენიანება დაიწყო, მას ნოვე-ბლანსკო („ახალი ბლანსკო“) უწოდეს და მოგვიანებით თანამედროვე ქალაქის ცენტრად იქცა. ორივე ნაწილი ადმინისტრაციულად და ეკონომიკურად დამოუკიდებლად ვითარდებოდა 1526 წლამდე, ამ წელს ისინი ერთ ქალაქად გაერთიანდნენ. XVI საუკუნის ბოლოს, ჟალკოვიცელი დიდგვაროვანი ოჯახის ჟალკოვსკების მმართველობის დროს ბლანსკოს სავაჭრო ქალაქის სტატუსი მიანიჭეს. ოჯახმა ადგილობრივი გოტიკური ციხესიმაგრე რენესანსის სტილის რეზიდენციად გადააკეთა.

ბლანსკოს წმინდა მარტინის ეკლესია 1672–1691 წლებში აშენდა. ამ ტაძრის ადგილზე პირველი რომანული სტილის ეკლესია XII საუკუნეში ააგეს და მოგვიანებით ის გოტიკურ ეკლესიად გადააკეთეს. 1707–1708 წლებში ეკლესიას ახალი სამრეკლო დაემატა. დღეს ეს სამრეკლო ღიაა დამთვალიერებელთათვის. ბლანსკოს წმინდ მარტინის ეკლესიის სამრეკლოს ერთ-ერთი უძველესი ზარი აქვს მთელს მორავიაში.

წმინდა პარასკიევას ხის ეკლესია კარპატების რუთენიაში 1601–1641 წლებში აშენდა და ბლანსკოში 1936 წელს გადაიტანეს. ის რუთენული გოტიკური ტიპის უძველესი ეკლესიაა ჩეხეთში. კარპატების რუთენია 1919 წლიდან 1939 წლამდე ჩეხოსლოვაკიის ნაწილი იყო, დღეს კი უკრაინას ეკუთვნის და ზაკარპატიის ოლქი ეწოდება.

კლამოვკას რკინის ქარხანა 1850-იანი წლებიდან შემორჩენილი უკანასკნელი რკინის ქარხანაა. ის XIX საუკუნის შუა პერიოდის სამრეწველო არქიტექტურის ტიპური ნიმუშია.

ქალაქის მერიის შენობა 1885 წელს აშენდა. აქ მანამდე ხის მერიის შენობა იდგა. 1904 წელს შენობას კოშკი და საათი დაამატეს.

ცენტრი|ქალაქის ხედი

## რესურსები ინტერნეტში
*

## სქოლიო
კატეგორია:სამხრეთ მორავიის მხარის ქალაქები
გრეის ვან დიენი

**გრეის ვან დიენი** (; დ. 15 ოქტომბერი, 1996) — ამერიკელი მსახიობი და სოციალური მედიის პერსონაჟი. იგი ცნობილია Netflix-ის თინეიჯერულ დრამატულ სერიალში „Greenhouse Academy“ (2017) ბრუკ ოსმონდის და NBC-ის დრამატულ სერიალში „The Village“ (2019) კეიტი კემპბელის როლის შესრულებით. მან ასევე განასახიერა შერონ ტეიტი მერი ჰარონის მიერ რეჟისორობით გადაღებულ ფილმში „Charlie Says“ (2018) და კრისი კანინგემი ფილმში „უცნაური ამბები“ (2022).

## ადრეული ცხოვრება 
გრეის ვან დიენი დაიბადა 1996 წლის 15 ოქტომბერს, ლოს-ანჯელესში, კალიფორნია. ის არის მსახიობების, კასპერ ვან დიენისა და კერი მიტჩუმის ქალიშვილი და ჰოლივუდის ოქროს ხანის ვარსკვლავის, რობერტ მიტჩუმის შვილთაშვილი. ის ასევე ჯონ მიტჩუმის შვილთაშვილია. ვან დინს ჰყავს ერთი უფროსი ძმა, ნახევარძმა და ორი ნახევარდა. მამის მხრიდან, ვან დინს აქვს ჰოლანდიური, შვედური, ფრანგული და ინგლისური წარმომავლობა.

## კარიერა 
2005 წელს ვან დინი ოჯახთან ერთად გამოჩნდა რეალითი შოუში „მე პრინცესა გავთხოვდი“, რომელიც ამერიკის შეერთებულ შტატებში Lifetime Television არხზე გადიოდა. ვან დინი ბავშვობაში მამის ფილმებში რამდენიმე მცირე როლს ასრულებდა. სამსახიობო კარიერის ოფიციალურად დაწყებამდე ვან დინი მწერალი გამხდარიყო, თუმცა მსახიობობისადმი გატაცება „მძინარე მზეთუნახავის“ (2014) გადაღებისას აღმოაჩინა. 2015-დან 2017 წლამდე ის მრავალ სატელევიზიო ფილმსა და დამოუკიდებელ ფილმში გამოჩნდა და მიწვეული მთავარი როლი შეასრულა სატელევიზიო სერიალში „შავი და თეთრი ცნობილი კოდი“. 2018 წელს მან შერონ ტეიტის როლი შეასრულა ბიოგრაფიულ ფილმში „ჩარლი ამბობს“, რომლის მსოფლიო პრემიერა ვენეციის 75-ე საერთაშორისო კინოფესტივალზე შედგა. 2019 წელს ვან დინი NBC-ის დრამატულ სერიალში „სოფელი“ კეიტი კემპბელის მთავარ როლზე აირჩიეს, რომელიც ერთი სეზონის შემდეგ გაუქმდა.

2022 წლის მაისში ვან დიენმა Netflix-ის სერიალ „უცნაური ამბების“ მეოთხე სეზონში სტუმრად მიიღო მონაწილეობა, სადაც ჰოკინსის საშუალო სკოლის პოპულარული, მაგრამ პრობლემური ჩირლიდერის, კრისი კანინგემის, როლს თამაშობდა.

2023 წლის სექტემბერში მან WME-სთან გააფორმა კონტრაქტი.

## რესურსები ინტერნეტში 
*
*
*
*

## სქოლიო 
კატეგორია:დაბადებული 15 ოქტომბერი
კატეგორია:დაბადებული 1996
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:ცოცხალი ადამიანები
სიდნი ჩენდლერი

**სიდნი ჩენდლერი** (; დ. 13 თებერვალი, 1996) — ამერიკელი მსახიობი.

## ადრეული ცხოვრება და განათლება 
ჩენდლერი სცენარისტის, კეტრინ (ქალიშვილობის გვარი მაკქუორი) და მსახიობის, კაილ ჩენდლერის შვილია. მამის, როგორც მსახიობის მუშაობის გამო, მისი ოჯახი ხშირად იცვლიდა ადგილს, ცხოვრობდნენ ჩიკაგოსა და ლოს-ანჯელესში და საბოლოოდ დასახლდნენ დრიპინგ სპრინგსში, ტეხასის შტატში, ოსტინიდან სამხრეთ-დასავლეთით. მას ჰყავს უმცროსი და, სახელად სოიერი.

## კარიერა 
2020 წლის აგვისტოში ჩენდლერი მონაწილეობდა 1998 წლის სლეშერ ფილმის „Urban Legend“-ს განახლებულ ვერსიაში, რომლის სცენარის ავტორი და რეჟისორი კოლინ მინიჰენი იყო. თუმცა, 2022 წლის ოქტომბერში მინიჰანმა გაამხილა, რომ ფილმის გადაღება „ცუდი დროის“ გამო გაუქმდა. ჩენდლერის კინოდებიუტი მეორეხარისხოვანი როლით შედგა ოლივია უაილდის ფსიქოლოგიურ თრილერში „Don't Worry Darling“ (2022).

2021 წლის იანვარში იგი FX-ის მინისერიალ „Pistol“ მიიღეს მონაწილეობა, რომელიც „Sex Pistols“ შესახებ გადაღებული სერიალია. ჩენდლერმა „პრეტენდერსის“ დამფუძნებელი წევრის, კრისი ჰაინდის როლი შეასრულა. როლისთვის მოსამზადებლად მან სიმღერა და გიტარაზე დაკვრა ისწავლა. იმავე წელს გამოცხადდა, რომ ჩენდლერი მონაწილეობას მიიღებდა სუზანა გრანტის სექსუალური ტრეფიკინგის შესახებ დრამატულ სერიალში „ძალაუფლება Showtime-ისთვის“. 2024 წლის აგვისტოს მონაცემებით, სერიალის გადაღება ჯერ არ დაწყებულა. მას შემდეგ ჩენდლერი გამოჩნდა Apple TV+-ის მისტიკურ დრამატულ სერიალში „Sugar“ (2024), კოლინ ფარელთან ერთად.

2023 წლის მაისში იგი ნოა ჰოულის „Alien: Earth“-ში მთავარი როლის შესასრულებლად Hulu-ზე FX-ისთვის აირჩიეს. სერიალის გადაღებები 2024 წლის ივლისში დასრულდა, ხოლო პრემიერა 2025 წლის 12 აგვისტოს შედგა.

## სქოლიო 
*
*
*

## რესურსები ინტერნეტში 
კატეგორია:დაბადებული 13 თებერვალი
კატეგორია:დაბადებული 1996
კატეგორია:ირლანდიელი ამერიკელები
კატეგორია:გერმანელი ამერიკელები
კატეგორია:ინგლისელი ამერიკელები
კატეგორია:ცოცხალი ადამიანები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:XXI საუკუნის ამერიკელი ქალი მსახიობები
აკაბას არქეოლოგიური მუზეუმი

**აკაბას არქეოლოგიური მუზეუმი** () — არქეოლოგიური მუზეუმი იორდანიის ქალაქ აკაბაში. მდებარეობს აკაბას ისტორიულ ნაწილში.

## ისტორია
შენობა, სადაც მუზეუმია 
განთავსებული, ჰაშიმიდების დინასტიის დამაარსებლის ჰუსეინ იბნ ალი ალ-ჰაშიმის სასახლე იყო და აშენდა პირველი მსოფლიო ომის შემდეგ 1917 წელს. მუზეუმი დაარსდა 1989 წელს და ოფიციალურად გაიხსნა 1990 
წლის 1 იანვარს.

## კოლექცია
მუზეუმში ინახება ბრინჯაოს ხანის არტეფაქტები, რომლებიც ახლახან აღმოაჩინეს ატალ ჰუჯაირატ ალ-გუზლანის  არქეოლოგიურ ადგილზე აკაბასთან ახლოს და დათარიღებულია ძვ. წ. 4000 წლით. ტალ ჰუჯაირატ ალ-გუზლანის დასახლების აღმოჩენა მნიშვნელოვან მტკიცებულებას წარმოადგენს იმისა, რომ აკაბა რეგიონის ერთ-ერთი უძველესი დასახლებაა, რომელსაც სპილენძის წარმოება ჰქონდა. მუზეუმში ასევე ინახება არტეფაქტების კოლექცია VII-XII საუკუნის დასაწყისიდან. მუზეუმის კოლექციების ყველაზე ცნობილ არტეფაქტებს შორისაა კურანის აიათის დიდი წარწერა, რომელიც IX საუკუნეში ქალაქის აღმოსავლეთ კარიბჭეზე ეკიდა, ასევე ოქროს მონეტები, რომლებიც ფატიმიდების პერიოდს განეკუთვნება და სხვა მონეტები  მაროკოს სეგელმასას სამეფოდან. 

## სქოლიო
კატეგორია:იორდანიის მუზეუმები
დიმიტრი ბაქრაძის არქეოლოგიური მოგზაურობა სვანეთში

**დიმიტრი ბაქრაძის არქეოლოგიური მოგზაურობა სვანეთში** ( — ?) — არქეოლოგიური მოგზაურობა სვანეთში, რუსეთის გეოგრაფიული საზოგადოების მხარდაჭერითა და დიმიტრი ბაქრაძის ხელმძღვანელობით. 

## მარშრუტი
ექსპედიციამ სტარტი ქუთაისიდან 1860 წლის 8 სექტემბერს აიღო. სვანეთში ასასვლელად დ. ბაქრაძემ ყველაზე რთული მარშრუტი — ჯვრიდან მდინარე ენგურის პირზე გამავალი გზა აირჩია. უვარგისი გზის გამო ქუთაისიდან ჯვრამდე დღენახევარი იარა, ხოლო ჯვრიდან ენგურის ხეობაში 9 სექტემბრიდან დაიწყო სვლა.

ხეობის დასაწყისი უკაცრიელ ტერიტორიას წარმოადგენდა, მხოლოდ ხუბერში იდგა ძველი კოშკი და ხეიშში ძველი ეკლესიის ნანგრევები. ჯვრიდან ასულმა, მხოლოდ 5 დღის შემდეგ მიაღწია პირველ სვანურ სოფელს.

## ლიტერატურა
*გუჯეჯიანი რ., „დიმიტრი ბაქრაძის (1826-1890 წწ.) მოგზაურობა სვანეთში“ :  ივანე ჯავახიშვილის სახელობის თბილისის სახელმწიფო უნივერსიტეტი

## რესურსები ინტერნეტში
*Записки Кавказского отдела ИРГО. Кн. VI - Тифлис, 1864

## სქოლიო
კატეგორია:არქეოლოგიური ექსპედიციები საქართველოში
სედა ჯანიკიანი

**სედა ჯანიკიანი** (; დ. 1929 —  გ. 12 ნოემბერი, 2016) — საბჭოთა მსახიობი. სომხეთის სსრ და საქართველოს სსრ დამსახურებული არტისტი. სომხეთის სახალხო არტისტის, რეჟისორ ფერდინანდ ბჟიკიანის მეუღლე.

მუშაობდა თბილისის პეტროს ადამიანის სახელობის სომხურ დრამატულ თეატრში. გადაღებულია რამდენიმე მხატვრულ ფილმში.

## ჯილდოები და აღიარება
* 1984 — საქართველოს სსრ დამსახურებული არტისტი
* სომხეთის სსრ დამსახურებული არტისტი

## რესურსები ინტერნეტში
*სედა ჯანიკიანი

## სქოლიო
კატეგორია:დაბადებული 1929
კატეგორია:გარდაცვლილი 12 ნოემბერი
კატეგორია:გარდაცვლილი 2016
კატეგორია:თეატრის ქალი მსახიობები
კატეგორია:XX საუკუნის ქალი მსახიობები
კატეგორია:საბჭოთა მსახიობები
კატეგორია:საქართველოს სსრ-ის დამსახურებული არტისტები
კატეგორია:სომხეთის სსრ-ის დამსახურებული არტისტები
გიუზელქოი

**გიუზელქოი** () — უბანი, რომელიც მდებარეობს სოფელ ჩიმენლის ართვინის ოლქის ცენტრალურ რაიონში.

## ისტორია
გიუზელქოი ადრე დამოუკიდებელი სოფელი ყოფილი და მისი ძველი სახელწოდება იყო დაბა. დაბა ქართული ტოპონიმია, რომელიც ნიშნავს პატარა სოფელს, დაბას. ეს გეოგრაფიული სახელწოდება თურქულში შევიდა იმავე ფორმით დაბა (دابە).

სოფელი დაბა მდებარეობდა კლარჯეთში, რომელიც ისტორიულად საქართველოს შემადგენელი რაიონებიდან ერთ-ერთი. როგორც ცნობილია, ოსმალებმა ეს მხარე XVI საუკუნეში ქართველებისგან დაიპყრეს. ის ფაქტი, რომ სოფელს ქართული სახელწოდება აქვს, მიუთითებს, რომ სოფელი ამ პერიოდიდან მომდინარეობს. აღსანიშნავია, რომ სოფელში არსებული ქართული მონასტერი დაბის მონასტერი IX საუკუნეში აშენდა.

სოფელი დაბა 1876 წლის ტრაპიზონის ვილაიეთის სალნამეს თანახმად ექვემდებარებოდა ტრაპიზონის ვილაიეთის ლაზისტანის სანჯაყის ლივანის ყაზას. სოფელ ჩმერქისთან ერთად ერთ სოფლად იყო რეგისტრირებული "დაბა-ჩმერქის" (دابەجمرك) სახელწოდებით. დაბა-ჩმერქის მოსახლეობა შედგებოდა 23 ოჯახში მცხოვრები 82 კაცისგან. სოფელში საგადასახადო საქონლად დაფიქსირდა: 10 ვირი, 30 ხარი, 60 ძროხა, 200 თხა და 30 ცხვარი.

სოფელი დაბა 1877-1878 წლების რუსეთ-ოსმალეთის ომის შემდეგ ოსმალეთის იმპერიის მიერ რუსეთს ომის კომპენსაცისთვის გადასცა. რუსული ადმინისტრაციის მიერ 1886 წლის აღწერისას დაბას (Даба) ფორმით ჩაწერილი დასახლება იყო ართვინის სანჯაის არტვინის ყაზას ქვემდებარე ბერთას ნაჰიეს ერთ-ერთი სოფელი. ამ თარიღითაც დაბისა და ჩემერქის სოფლები ერთად იყვნენ რეგისტრირებულები დაბა-ჩიმერქის (Даба-Джимеркъ) სახელწოდებით. ორი სოფლის მოსახლეობა შედგებოდა 30 ოჯახში მცხოვრები 252 კაცისგან, მათ შორის 131 მამაკაცისა და 121 ქალისგან. სოფელ დაბაში მხოლოდ 8 ოჯახი იყო. ეს მთელი მოსახლეობა თურქები იყვნენ.

ართვინის მხარის თურქეთისთვის დატოვების შემდეგ, 1922 წელს ართვინის ლივაში ჩატარებულ მოსახლეობის აღწერისას, ცალკე სოფლად რეგისტრირებულ დაბაში მხოლოდ 4 ოჯახი იყო დარჩენილი. ამ დროს სოფელში 12 ადამიანი ცხოვრობდა 8 ქალი და 4 მამაკაცი. სოფლის მთელი მოსახლეობა თურქები იყვნენ. ართვინის ვილაიეთზე კვლევებით ცნობილმა მუვაჰიდ ზეკიმ 1927 წელს თავის გამოცემულ წიგნში სოფლის სახელწოდება დაბას (دابە) ფორმით ჩაწერა. 1926 წელს ჩატარებულ მოსახლეობის აღწერისაც ცალკე სოფელი დაბის მოსახლეობა შედგებოდა 6 ოჯახში მცხოვრები 23 კაცისგან 10 მამაკაცისა და 13 ქალისგან. ორივე სოფლის მოსახლეობის სიმცირის გამო მოგვიანებით გიუზელქოი ჩიმენლისთან გაერთიანდა. აღსანიშნავია, რომ ეს დასახლებები 1935 წლის ზოგადი აღწერის დროს „გიუზელის“, ხოლო 1940 წლის ზოგადი აღწერისას „ჩიმენლის“ სახელით იყვნენ რეგისტრირებულები. სოფელი გიუზელი 1935 წელს ჩორუხის ვილაიეთის არტვინის ყაზას ბერთას ნაჰიეს ეკუთვნოდა და მისი მოსახლეობა 80 კაცს შეადგენდა. გიუზელქოი დღეს სოფელ ჩიმენლის ერთ-ერთი უბანია.

## სქოლიო
კატეგორია:თურქეთის ისტორიული ქართული სოფლები
ბოსკოვიცე

**ბოსკოვიცე** () — ქალაქი ჩეხეთის რესპუბლიკის სამხრეთ მორავიის მხარეში. ქალაქი ბლანსკო ბლანსკოს რაიონში მდებარეობს. ის ხუთი მუნიციპალური ერთეულისგან შედგება. ბოსკოვიცეს გარდა მის შემადგენლობაშია ბაჩოვი, ვრატიკოვი, მლადკოვი და ჰრადკოვი.

## გეოგრაფია
ბოსკოვიცე ქალაქ ბრნოდან ჩრდილოეთით დაახლოებით 33 კილომეტრში მდებარეობს. ის ბოსკოვიცეს ღარსა და დრაჰანის მთიანეთის საზღვარზე მდებარეობს. ქალაქის მუნიციპალურ ტერიტორიაზე მდებარეობს ბოსკოვიცეს წყალსაცავი, ეს 52 ჰექტარი ფართობის წყალსაცავი 1985 წლიდან 1989 წლამდე პერიოდში მდინარე ბელაზე ააგეს.  

ბოსკოვიცეში ოკეანური კლიმატია, იცის ცივი ზამთარი და გრილი ზაფხული. საშუალო წლიური ტემპერატურაა 9,7°C. ნალექების წლიური რაოდენობაა 775 მილიმეტრი, ივლისში ყველაზე მეტი ნალექი მოდის მთელი წლის მანძილზე.

## ისტორია
მინი|ბოსკოვიცის ციხე
მინი|ბოსკოვიცის სინაგოგა
მინი|იაკობ ზებედესის ტაძარი
მინი|ბოსკოვიცის შატო
ბოსკოვიცე XIII საუკუნეში დაარსდა, ის ამ პერიოდში სავაჭრო სოფელი იყო. ისტორიულ წყაროებში პირველად სოფლის სახელი 1222 წელს ჩნდება. სოფელი მეფე ოტოკარ I-ს მიერ გამოცემულ სიგელშია ნახსენები. ბოსკოვიცის ციხესიმაგრე ისტორიულ წყაროებში პირველად 1313 წელს არის მოხსენიებული. მარია ტერეზიას ტახტზე ასვლის შემდეგ ბოსკოვიცეს ქალაქის სტატუსი მიენიჭა. 

ბოსკოვიცე საკერავი მანქანების წარმოებით სახელგანთქმული ქალაქია, საკერავი მანქანების მწარმოებელი პირველი ქარხანა „მინერვა“ აქ 1881 წელს გაიხსნა. 1997 წელს ამ კომპანიის საკონტროლო პაკეტი გერმანულმა კომპანია „დიურკოპ ადლერმა“ შეიძინა და დღემდე ფუნქციონირებს.

1918 წლამდე ბოსკოვიცე ავსტრია-უნგრეთის შემადგენლობაში იყო, ამ წელს ის ახლადშექმნილი ჩეხოსლოვაკიის ნაწილი გახდა. 1948 წლიდან 1960 წლამდე ბოსკოვიცე რაიონული ცენტრი იყო, ამ წლიდან რაიონულ ცენტრად ბლანსკო იქცა და დღეს ბოსკოვიცე მის შემადგენლობაში შემავალი ქალაქია.

ბოსკოვიცეს ებრაული გეტო ისტორიული ცენტრის მახლობლად, დაახლოებით 5 ჰექტარ ფართობზეა გაშენებული. აქ ბაროკოსა და ნეოკლასიკური არქიტექტურის 79 შენობაა შემონახული, აგრეთვე დგას ერთ-ერთი ძველი კარიბჭე. ბაროკოს სტილის სინაგოგა 1639 წელს აშენდა, მოგვიანებით ის ამპირულ და ნეოგოთურ სტილში გადაკეთდა. დღეს მასში ადგილობრივი ებრაული თემის ისტორიის მუზეუმია მოწყობილი. ბოსკოვიცის ებრაელთა სასაფლაო XVI საუკუნეში დაარსდა. 1,5 ჰექტარი ფართობის სასაფლაოზე დაახლოებით 2 400 საფლავია, მათგან უძველესი 1670 წლით თარიღდება.

ბოსკოვიცის გოტიკური ციხესიმაგრე XIII საუკუნეში დაარსდა. ციხის შენობა XVI საუკუნის შუა ხანებში რენესანსის სტილში აღადგინეს. 1830-იან წლებში ციხე დაანგრიეს და მასალა სახლების ასაშენებლად გამოიყენეს, დღეს მისი მხოლოდ მცირე ფრაგმენტია შემორჩენილი.

## რესურსები ინტერნეტში
*

## სქოლიო
კატეგორია:სამხრეთ მორავიის მხარის ქალაქები
მომცრო წონითი კატეგორია (შერეული საბრძლო ხელოვნება)

შერეულ საბრძოლო ხელოვნებაში მომცრო წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) მომცრო წონითი დივიზიონი 48 - 52 კილოგრამამდე (106 - 115 ფუნტი) მებრძლებს (მხოლოდ ქალთა შორის) აერთიანებს. 
* აზიური ONE Championship-ის მომცრო წონით კატეგორიაში კი  52.2 - 56.7 კილოგრამამდე (115 - 125 ფუნტი) მებრძლები ასპარეზობენ.

ნევადის შტატის სპორტული კომისიის და კრივის ასოციაციის კომისიის ოფიციალური დადგენილებით მომცრო წონითი კატეგორიის ზედა ლიმიტი 52 კილოგრამია (115 ფუნტი).

## სქოლიო
უმცირესი წონითი კატეგორია (შერეული საბრძლო ხელოვნება)

შერეულ საბრძოლო ხელოვნებაში უმცირესი წონითი კატეგორია განსხვავდება ორგანიზაციების მიხედვით.

* აბსოლუტური საბრძლო ჩემპიონატის (UFC) უმცირესი წონითი დივიზიონი არ გვხვდება. 
* აზიური ONE Championship-ის უმცირესი წონით კატეგორიაში კი  52.2 კილოგრამამდე (115 ფუნტი) მებრძლები (მხოლოდ ქალთა შორის) ასპარეზობენ.

ნევადის შტატის სპორტული კომისიის ოფიციალური დადგენილებით უმცირესი წონითი კატეგორიის ზედა ლიმიტი 52.2 კილოგრამია (105 ფუნტი).

## სქოლიო